ลวงข่มขืน2นศ.
เฟซบุ๊กชวนถ่ายหนังแล้วหลอกขยี้กามในม่านรูด,2 นักศึกษาสาวเข้าร้องกองปราบปรามตกเป็นเหยื่อคนร้ายใน เฟซบุ๊ก อ้างเป็นโปรดิวเซอร์รายการทีวี รับจ๊อบเป็นช่างภาพหว่านล้อมชวนไปถ่ายเดโมหนังเสนอต่างประเทศ มีค่าตอบแทนนับหมื่น สุดท้ายหลงกลถูกหลอกพาเข้าม่านรูดบังคับข่มขืนทำร้ายร่างกาย แถมถ่ายคลิปวีดิโอเอาไปโพสต์ในกลุ่มปิดโลกไซเบอร์ คู่ผู้เสียหายถึงตัดสินใจแจ้งความไม่ให้คนร้ายก่อคดีซ้ำเติมใครอีก,นักศึกษาสาวตกเป็นเหยื่อหลอกพาขืนใจ เปิดเผยเมื่อเวลา 12.30 น. วันที่ 22 ม.ค. น.ส.เอ (นามสมมติ) อายุ 24 ปี และ น.ส.บี (นามสมมติ) อายุ 22 ปี นักศึกษามหาวิทยาลัยเอกชนชื่อดังแห่งหนึ่ง เดินทางเข้าพบ ร.ต.ท.ปรีชา ศรีอุดม พนักงานสอบสวน กก.1 บก.ป. เพื่อแจ้งความดำเนินคดีกับชายที่ใช้ชื่อในเฟซบุ๊กว่า Inw NanaI โดยไม่ทราบชื่อจริง และนามสกุล ในความผิดฐานข่มขืนกระทำชำเรา และความผิดตาม พ.ร.บ.คอมพิวเตอร์ โดยนำคลิปวีดิโอในขณะผู้เสียหายกำลังมีเพศสัมพันธ์กับชายเจ้าของเฟซบุ๊กที่ถูกโพสต์ไว้ในโลกออนไลน์ รวมทั้งบันทึกข้อความที่มีการแชทกันมามอบเป็นหลักฐาน,น.ส.เอ ลำดับเรื่องราวว่า เมื่อประมาณ 3 เดือนที่ผ่านมา รู้จักกับชายผู้ต้องหาในเฟซบุ๊ก อ้างตัวเป็นโปรดิวเซอร์รายการทางทีวีช่องหนึ่งและยังมีอาชีพเป็นช่างภาพ รู้จักกับนางแบบและพริตตี้ชื่อดังหลายคน ก่อนหว่านล้อมชักชวนให้มาร่วมงานถ่ายเดโมภาพยนตร์ เพื่อนำไปเสนองานต่างประเทศ มีค่าตอบแทน 6,000-10,000 บาท ครั้งแรกตนยังไม่คิดจะรับงาน แต่หนุ่มในเฟซบุ๊กติดต่อรบเร้ามาตลอดระยะเวลา 1 เดือน จึงตัดสินใจรับงาน โดยทางนั้นบอกให้ชักชวนเพื่อนมาด้วยเลยชวน น.ส.บีมาเป็นเพื่อนอีกคน,สาวเหยื่อมิจฉาชีพในเฟซบุ๊กระบุอีกว่า หลังจากนั้นเมื่อวันที่ 9 ม.ค. มีการนัดหมายที่ร้านข้าวต้มแห่งหนึ่งซอยอุดมสุข เขตบางนา กทม. เพื่อพูดคุยเกี่ยวกับรายละเอียดของภาพยนตร์ที่จะถ่ายทำ ฝ่ายชายชักชวนให้ดื่มเบียร์ ส่วนเพื่อนแต่งชุดนักศึกษามาปฏิเสธดื่มด้วย กินเวลาราวตี 4 คนร้ายให้ขึ้นรถเก๋งยี่ห้อมิตซูบิชิ รุ่นมิราจ สีบรอนซ์ทอง ทะเบียน 2 กฎ 5186 กรุงเทพมหานคร ไปยังโรงแรมแห่งหนึ่งลักษณะคล้ายโรงแรมม่านรูดอยู่ใกล้กับร้านอาหารที่นั่งกิน อ้างจะเทสต์หน้ากล้องและถ่ายทำเดโมกันในโรงแรม,พอเลี้ยวรถเข้ามาที่โรงแรม นักศึกษาสาวยอมรับว่า เริ่มเอะใจและถามว่าทำไมต้องมาที่โรงแรม คนร้ายอ้างต่อว่าสะดวกดี และขอให้ลงจากรถมาถ่ายทำทีละคน ทั้งไม่มีทีมงาน แต่จะเอาโทรศัพท์มือถือถ่ายไว้เป็นตัวอย่างก่อน ตนหลงเชื่อเข้าห้อง คนร้ายฉวยโอกาสใช้กำลังบังคับปลุกปล้ำขืนใจ แม้พยายามต่อสู้ขัดขืนกัดที่หัวไหล่ขวาของคนร้าย ทว่าไม่สามารถสู้แรงได้ แถมถูกทำร้ายบาดเจ็บ คนร้ายยังถ่ายคลิปขณะลงมือข่มขืนไว้ด้วย พอออกจากห้องตนรีบหนีกลับ เพื่อนอีกคนไม่รู้เรื่องเลยเข้าไปถามเลยกลายเป็นเหยื่ออีกราย เมื่อพ้นจากเหตุการณ์เลวร้ายตรงนั้น ตนมาทราบภายหลังว่าคลิปถูกไปเผยแพร่ผ่านกลุ่มปิดในเฟซบุ๊กอีก,หญิงผู้เสียหายยืนยันว่า จำเหตุการณ์ที่เกิดขึ้นทั้งหมดได้อย่างละเอียด หากต้องย้อนกลับไปที่โรงแรมก็สามารถชี้ให้ดูห้องที่เกิดเหตุ และลำดับเรื่องราวได้ ตอนก่อนจะเข้ามาที่โรงแรม หนุ่มคนร้ายยังอ้างว่า จะไม่ทำอะไร แต่เพราะความชะล่าใจของตนจึงตกเป็นเหยื่อ ครั้งแรกไม่กล้าจะเข้าแจ้งความ แต่เมื่อปรึกษากับเพื่อนสาวแล้วคิดว่า ควรจะต้องเอาผิด เพื่อไม่ให้ไปทำร้ายใครได้อีก เพราะเท่าที่ทราบ จากข้อมูลในเฟซบุ๊ก มีหญิงสาวตกเป็นเหยื่อก่อนหน้านี้แล้วหลายราย
2 นักศึกษาสาวเข้าร้องกองปราบปรามตกเป็นเหยื่อคนร้ายใน เฟซบุ๊ก อ้างเป็นโปรดิวเซอร์รายการทีวี รับจ๊อบเป็นช่างภาพหว่านล้อมชวนไปถ่ายเดโมหนังเสนอต่างประเทศ มีค่าตอบแทนนับหมื่น
ข่าวหน้า1,เฟซบุ๊ก,ถ่ายหนัง,หลอก,ขยี้กาม,ลวงข่มขืน,โปรดิวเซอร์รายการทีวี,ถ่ายเดโม,โรงแรม